Geenivaramu oli 1999. aasta projekt, mis seadis eesmärgiks miljoni eestlase vereproovi kogumise, et selle põhjal luua geeniandmete andmekogu. See pidi saama tulusaks projektiks investoritele ja aitama ravimitööstusel leida lahendusi  mitmetele haigustele (alates vähist, suhkruhaigusest) kuni igapäevase õnneliku eluni välja. Ma mäletan neid aegu kui ETV kanalil jooksid temaatilised saated ja meile lubati lausa personaalseid ravimeid, mis oleksid olnud koostatud inimese geenikaardi järgi. Mul oli võimalus kuulata Tartus ühte Geenifoorumit ja ma olen selle üle tagantjärgi väga tänulik, sest sain seal vajalikku infot.